
Aseiniad ECAD6008: Rhan 1
	Templed Profiad Proffesiynol 1:
	Asesu

	Safon Addysgeg
	Asesu ar gyfer Dysgu

	Beth wnaethoch chi a pham?
	Yn ystod PAP 2 wnes i ddefnyddio amrywiaeth o strategaethau asesu ar gyfer dysgu yn ogystal ag ymchwilio hyn ymhellach trwy aseiniadau ac ymchwil ar gyfer plant cyfnod allweddol 2. Wnes hyn gynnwys gofyn i bawb ymateb i gwestiynau trwy ddefnydd byrddau gwyn bach a jamboard. Yn ystod pob un o’r fy mhrofiadau ceisiais ofyn cwestiynau oedd agored mewn ffyrdd oedd yn gofyn i blant rhesymu a dangos dealltwriaeth yn ogystal ag ailadrodd, yn debyg i hyn sy’n cael ei awgrymu gan Bloom (Forehand, 2005). Yn ogystal, ymgymerodd plant yn fy ail brofiad mewn proses o asesiad cyfoedion trwy ddefnyddio google docs i roi adborth tuag at waith ei gilydd. Roedd adborth ar lafar yn cael ei roi yn gyson i’r plant trwy gydol gwaith pob dydd er mwyn gwella gwaith wrth ei wneud. Defnyddiais feini prawf llwyddiant, oedd wedi ei ddarlunio ar y cyd gyda’r plant ar ôl i wersi datblygu ei ddealltwriaeth o’r genre wrth ysgrifennu cerddi er mwyn cefnogi'r cerddi oedd yn cael ei ysgrifennu. Defnyddiodd y plant hwynebau ar jamboard yn ystod gwersi ysgrifennu cerddi er mwyn dangos ei hyder a dealltwriaeth yn yr un modd ag ‘bodau i fyny’
Wrth i amser mynd ymlaen dechreuais ddatblygu gallu i ddefnyddio technegau asesu ar gyfer dysgu gyda phlant oedd ar gam gynnydd 1 neu yn cychwyn ar gam gynnydd 2 yn unig. Roedd technegau megis meini prawf llwyddiant ac asesu cyfoedion/ hunanasesu yn enwedig yn anoddach gyda’r plant yma. Er roedd y rhan fwyaf o blant yn fy ail brofiad ar gam gynnydd 3 yn gyffredinol roedd grŵp oedd yn edrych ar gam gynnydd 1. Wrth i blant eraill ymgymryd mewn proses o asesu-cyfoedion, wnes i ysgrifennu brawddegau o waith y grŵp yma gydag ambell gamgymeriad ‘hawdd’ oeddent nhw wedi ei wneud a gyda chefnogaeth cywiro’n ni'r brawddegau fel grŵp.Yna ysgrifennodd y plant y brawddegau cywir yn ei llyfrau. Trwy’r gweithgaredd yma gywirodd y plant fel grŵp gwaith ei gilydd gan gymryd i ffwrdd yr her sy’n dod o angen darllen gwaith ei gilydd tra bod ysgrifennu, llawysgrifen a darllen y grŵp yn anhyderus iawn. Yn fy nhrydydd profiad roedd gydag i amrywiaeth o blant cyfnod sylfaen. Roedd plant blwyddyn 1 a 2 yn rhyngweithio gydag adborth ysgrifenedig gyda chymorth gan hunanasesu ei gwaith trwy ymateb i’r adborth yma. Dechreuais i geisio cynllunio i blant MAT wneud asesiad-cyfoedion gan wella gwaith ei gilydd yn yr un ffordd ac maen nhw’n gwella gwaith ei hun. Roedd prif dasgau'r wythnosau gyda meini prawf llwyddiant yn y cyfnod sylfaen hefyd.
 
Wrth ymgymryd mewn gweithgaredd a chynllunio pob dydd yn fy mhrofiadau, yn enwedig fy ail a thrydydd profiad wnes i asesu yn anffurfiol wrth i blant wneud tasgau ac ymateb ar y carped. Newidiais waith mathemateg y diwrnod nesaf ar ôl gwers amser gyda phlant gan roedd angen parhau gyda’r sgiliau'r diwrnod hynny ac nid parhau i ddatblygu'r sgil ymhellach oherwydd diffyg gallu a dealltwriaeth erbyn diwedd y wers gan y dosbarth i gyd. Rydw i yn fy nhrydydd profiad ar sawl achos wedi penderfynu treulio fwy neu lai o amser ar y carped nag oeddwn yn disgwyl o ganlyniad i ddealltwriaeth roedd y plant yn dangos am bwnc neu sgil y wers. Dangosodd plant bodau i fyny yn enwedig o ran dealltwriaeth yr heriau er mwyn cefnogi'r proses o hun. Hefyd, ar ôl gweithio gyda’r plant MAT yn dasgau ysgrifennu disgrifiadol a cheisio annog gwelliant ac ymestyn y brawddegau ymhellach heb lawer o lwyddiant penderfynais i ganolbwyntio yn benodol ar ddatblygu'r sgil yma gyda’r plant fel sesiynau ychwanegol.
 
Nodir Wiliam a Black (2010) gall ymarferwyr codi safonau sy’n arwain tuag at lwyddiant ar gyfer pob unigoyn trwy defnyddio Asesu ar gyfer Dysgu (AagD). Mae hyn felly yn cau’r bwlch cyrraeddiad. Mae defnydd AagD yn allweddol o fewn ganllawiau addysgu o fewn ysgolion Gymreig. Mae AagD yn rhan o’r egwyddorion addysgu  oedd wedi amlinellu Donaldson (2015, tud.67) ac felly mae eisiau defnyddio fel rhan o’r cwriwclwm I Gymry. Trwy defnyddio AagD mae’n bosib sicrhau ein bod yn monitro gallu plant yn gyson trwy gydol sesiynau dysgu amrywiol O ganlyniad mae’n bosib defnyddio’r gwybodaeth sy’n dod o hyn I sicrhau bod lefel y dysgu yn briodol ar gyfer unigolion ac yn annog cynnydd, adeiladol (Black a Wiliam, 2010, Dixon a Worrell, 2016).
 

	Beth rydych chi wedi’i ddysgu?
	Gwelais fod AagD yn rhoi i mi fwy o syniad ar sut mae’r plant yn ymateb i’r gwaith, eu dealltwriaeth o bynciau a gallu yn eu sgiliau. Mae ystyried y cwestiynau sy’n cael ei roi i blant wedi rhoi cyfleoedd i blant rhannu syniadau, dangos i mi eu gallu a dealltwriaeth ac i ddysgu oddi ar ei gilydd. Gwelais dechnegau fel y byrddau gwyn bach yn ddefnyddiol gan nid dim ond gallu un plentyn mae’n galluogi i mi weld. Roedd hyn yn gweithio’n dda i mi o dderbyn ymlaen, er roedd yna lai o gwestiynau oedd yn medru cael ei ateb yn y cyfnod Sylfaen gan fod sgiliau ysgrifennu dal i fod yn wan. Er hyn o fewn y Cyfnod Sylfaen roedd y plant wedi tynnu lluniau i ddangos yr hun oedden yn gwybod am bwnc, yn ymgymryd mewn gwaith mathemateg a rhedeg berfau, dewis atalnodi a llythrennau cywir. Er hyn, mae rhai ffyrdd o gwestiynu yn enwedig strategaethau fel ffyniau lolipop yn gweld i roi straen ar blant yn y lleoliadau ac nid ydyn nhw’n ei fwynhau hyn.
 
Roedd plant CC3 yn mwynhau ac yn medru ymgymryd yn eithaf effeithiol o fewn y proses o asesu-cyfoedion a hunanasesu trwy ddefnydd meini prawf llwyddiant. Defnyddiodd y plant meini prawf llwyddiant i gwblhau’r gwaith yn ogystal ag marcio ac yna ymateb i hun gan ychwanegu i’r gwaith ar ôl ymgymryd yn y proses. Er hyn, mae yna heriau mawr i hunanasesu ac yn enwedig asesu-cyfoedion o fewn CC1 a gwaelod CC2 gan nad ydynt yn darllen gwaith ei gilydd neu ei hun yn gystal. Pan wnes i ymgymryd yn y proses o asesu-cyfoedion gyda phlant MAT y dosbarth, roeddwn nhw hefyd yn weld yn galed iawn ac nid oeddwn i’n sylwi bod nhw wedi dysgu o’r broses yn yr un modd a phan rydw i wedi gwneud hunanasesu gyda nhw. Hefyd, roedd y meini prawf llwyddiant PAP3 yn cael ei ddefnyddio yn eithaf aneffeithiol, wrth ddilyn strwythur y dosbarth o wneud. Yn aml, edrychodd y plant ar y meini prawf gyda chefnogaeth ar ddiwedd y gwaith ac yn ticio’r hun maent wedi ei wneud ond nid ydynt yn defnyddio er mwyn cwblhau’r tasgau ac nid ydynt yn myfyrio arnynt. Ar gyfer rhai o’r plant uwch ei gallu mae ymateb i’r adborth ysgrifenedig wedi dechrau dod mewn ffyrdd sy’n cefnogi iddynt wella’r gwaith neu ddysgu o gamgymeriadau. Mewn ffordd debyg i gynllunio meini prawf dechreuodd plant CC2 cynllunio mat geirfa ei hun gan ystyried y geiriau sydd eisiau arnyn nhw a wnes i weld bod y plant yn defnyddio’r mat geirfa yn well ar ôl wneud hun.
 
Gwelais fod plant CC3, wrth asesu eu hyder yn dechrau rhoi ymatebion eithaf annibynadwy gan fwynhau rhoi wynebau ond yn anghofio i ystyried y rhesymeg tu ôl i’r weithred. Defnyddiais ‘bodau i fyny’ gyda’r cyfnod Sylfaen, oedd yn gweithio ar gyfer CC2 ond roedd llawer o blant CC1 yn amlwg yn copïo fi neu’r plant eraill tro ar ôl tro.
 

	Beth nesaf?
	Wrth ddechrau mewn gyrfa addysgol bydd eisiau i mi barhau i asesu yn anffurfiol ac yn ffurfiol er mwyn medru addasu gweithgareddau ac addysgu yn addas er mwyn arwain plant i’r camau nesaf yn eu datblygiad. Gan fy mod i’n cynllunio gweithio ar waelod yr ysgol, pe bau’n bosib, mae’n debygol bydd eisiau i mi ddatblygu fwy o dechnegau asesu ar gyfer dysgu sy’n addas ar gyfer plant ifanc iawn. Gall hyn fod ar gyfer fy ymarfer yn y dosbarth yn unig neu yn cefnogi cynllunio polisïau a gwaith ar draws yr ysgol yn yr agwedd yma. Mae angen i mi gael fwy o farn gritigol wrth ddefnyddio asesu ar gyfer dysgu sy’n cael ei roi fel polisi (fel yn fy nhrydedd flwyddyn) ac yr effaith mae hyn yn cael ar ddysgu’r plant a sut i addasu hyn i fod yn fwy effeithiol. Nododd Crichton a McDaid (2015), bod agweddau o asesu ar gyfer yn medru cael ei ddefnyddio yn hawdd er mwyn ei ddefnyddio ac nid i bwrpas gan wneud yn llai effeithiol a wnes i weld hyn ychydig yn fy PAP 3, ac yn y dyfodol bydd eisiau i mi osgoi hyn. Bydd eisiau i mi ystyried yr hyn rydw i’n addysgu a sut rydw i’n addysgu i benderfynu os oes eisiau rhai agweddau o asesu ar gyfer dysgu ac ym mha ffordd mae eisiau fe.

	Templed Profiad Proffesiynol 2:
	Profiadau dysgu cyfunol

	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	Yn ystod PAP 3, wnes i ddefnyddio amrywiaeth mawr o weithgareddau, gemau a thasgau er mwyn addysgu gwahanol agweddau o’r maes dysgu a phrofiad ‘mathemateg a rhifedd’. Wnaeth hyn gynnwys cyflwyniadau byr oedd yn gynnwys dysgu fwy traddodiadol wrth gyflwyno syniad newydd, caneuon ac adolygu ar lafar neu gyda byrddau gwyn bach. Wedyn, roedd gyda’r plant tasgau mwy ffurfiol oedd yn cael ei wneud yn eu llyfrau o dan arweiniad oedolyn, sy’n galluogi asesu hawdd a chefnogaeth i ddatblygu dealltwriaeth a gallu. Yn fwy annibynnol, neu gydag arweiniad oedolyn arall wnaeth y plant ymgymryd mewn amrywiaeth o gemau, gweithgareddau crefft, chwarae rôl, tasgau trefnu ac ateb symiau yn annibynnol. Wrth ymarfer sgiliau adio a thynnu gwnaeth y plant chwarae gem bowlio, lliwio wrth rifau, gwneud helfeydd, wneud ‘collage’ symiau, defnyddio dis i gynhyrchu symiau ei hun, trefnu symiau, ysgrifennu ac ateb symiau yn ei llyfrau ac ar fyrddau gwyn, defnyddio tabl adio mewn colofnau gyda thocynnau ac yna hebddyn nhw, ateb symiau datrys problemau geiriol, defnyddio ffon rhif (derbyn/meithrin), sgwâr cant (bl.1 a 2), numicons a blociau cyfri. Wrth ddysgu mesur wnaethon ni fesur gwahanol gwrthrychu o ran faint o ddŵr mae’n dal, pwysau a hyd gan wneud tablau, chwarae yn y gegin mwd gan fesur gwrthrychau, trefnu gwrthrychau o ran pwysau a llunio wyau anifeiliaid i’r faint go iawn. Wrth addysgu am amser wnaethon ni ganu caneuon ynglŷn ar y tymhorau a diwrnodau’r wythnos, trefnu amserlen dydd, darllen clociau gyda’n gilydd ar y carped, darllen clociau wrth chwarae addasiad o'r gêm ‘beth yw’r amser mr blaidd’, a chwarae gem matsio analog a digidol.
 
O ganlyniad i Donaldson (2015) mae eisiau bod addysgu yng Nghymru manteisio ar amrywiaeth o ddulliau addysgu gan gynnwys addysgu uniongyrchol. Fel rhan o’r gweithgareddau mathemateg yma rydw i wedi sicrhau'r dysgu uniongyrchol, o dan arweiniad oedolyn trwy weithgareddau mwy ffurfiol ar y carped ac yn y llyfrau er mwyn sicrhau'r sgaffoldio yn y dysgu ond hefyd rydw i wedi rhoi cyfleoedd i ddatblygu ac ymarfer y sgiliau yn annibynnol a thrwy chwarae a chrefft. Rhan o ddibenion y cwricwlwm i Gymru yw magu plant sy’n medru bod yn annibynnol ac yn hyderus yn eu haddysg ac yn fywyd (Llywodraeth Cymru, 2022) ac felly mae eisiau bod ysgolion yn rhoi cyfleoedd i blant magu ei sgiliau ar ben ei hun yn ogystal ag gydag oedolion. Yn ogystal, mae ymgymryd mewn tasgau chwarae fel gemau a gwneud helfeydd yn hybu sgiliau rhifedd wrth hefyd magu sgiliau cymdeithasol mewn modd sy’n hybu datrys problem a dysgu archwiliadol ac ymarferol (Parker, 2019).
 

	Beth rydych chi wedi’i ddysgu?
	Gwelais ddatblygiad mewn dealltwriaeth fathemategol y plant wrth i ni wneud y wahanol weithgareddau yma. Gwelais fod y cywirdeb yn ei gwaith yn well erbyn diwedd mewn pynciau fel adio a thynnu, ble wnaethom ni ail-ymweld yn aml. Roedd y plant yn mwynhau'r gweithgareddau oedd o amgylch y dosbarth yn ystod cyfnodau mathemateg. Er hyn, ambell waith gwelais fod angen fwy o gefnogaeth arnynt hwy i gadarnhau cywirdeb a dealltwriaeth cyn iddynt hwy allu llwyddo yn y gweithgareddau annibynnol.   Fel canlyniad, yn aml, roedd y gweithgareddau annibynnol yn haws nag oedd y gwaith wedi arwain gan oedolyn, yn enwedig y plant oedd yn wneud y gwaith annibynnol ar gychwyn yr wythnos cyn y gwaith ffurfiol (oherwydd natur carosel a’r dosbarth cyfnod sylfaen). Weithiau, rhoddais y gwaith ar lefel y gwaith wedi arwain gan oedolyn gan wedyn gweithio gyda’r plant wrth weithio ag plant eraill hefyd pan ei fod nhw’n cael trafferth ag rhywbeth. Yn ystod PAP 3 roedd hyn yn gweithio’n iawn o ganlyniad i natur y dosbarth oedd eithaf tawelog ac yn fach iawn yn gymhareb i rai dosbarthiadau cyfnod sylfaen ond gall hyn fod llawer fwy o her mewn dosbarth gwahanol.



 

	Beth nesaf?
	Er mwyn datblygu hyn ymhellach mae eisiau i mi sicrhau bod yn digwydd yn yr un manylder ym mhob maes dysgu a phrofiad ag oedd yn ystod gweithgareddau mathemateg yn PAP 3. Mae hefyd eisiau i mi barhau i ddatblygu syniadau newydd er mwyn ehangu'r amrywiaeth o bethau gwahanol mae plant yn wneud (er mwyn ymarfer yr un sgiliau). Bydda fe wrth gymorth i mi i gysylltu ag neu arsylwi ymarferwyr arall er mwyn gweld sut maen nhw’n strwythuro’r dysgu er mwyn sicrhau bod tasgau annibynnol yn ddigon heriol heb weld yr angen i roi cymorth er mwyn sicrhau'r ddealltwriaeth (yn enwedig sgiliau sy’n para amser i ddatblygu fel adio mewn colofnau).

	Templed Profiad Proffesiynol 3
	Cyd destunau bywyd go iawn

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Wrth weithio yn y cyfnod sylfaen yn ystod PAP 1 a PAP 3, defnyddiais gyd-destunau bywyd go iawn mewn sawl ffordd er mwyn cefnogi dysgu’r plant. Rhoddais iddyn nhw gyfleoedd i chwarae rôl, sy’n adlewyrchu sefyllfaoedd a rolau bywyd go iawn er mwyn addysgu sgiliau cymdeithasol a phynciol sy’n berthnasol. Er enghraifft, chwaraeodd plant yn PAP 3 yn y caffi Cymreig a chegin mwd ble cymerodd plant wahanol rôl gweithwyr ac ymwelwyr. Yn ogystal â sgiliau iaith a chyfathrebu wrth chwarae rôl a phobl wahanol ymarferodd y plant sgiliau ‘coginio’ gan ddilyn ryseit ac ymgymryd mewn gweithredoedd fel cymysgu a rholio. Defnyddiasant nhw arian mewn modd sy’n adlewyrchu bywyd go iawn ac rhyngweithiodd nhw gyda gwrthrychau caffi (e.e. bwydlen). Yn debyg, ar ôl i’r plant dangos diddordeb yn ystod amser aer mewn chwarae rôl yn teithio ar drenau, fel dosbarth wnaethom ni greu trên gyda bocs cardfwrdd hen a theiars. Wrth chwarae yn yr ardal yma ddatblygodd plant dealltwriaeth o’r sefyllfa’r bywyd go iawn gan ymarfer cyfnewid ticedi go iawn gyda’i gilydd a chwarae rôl teithwyr a staff trên.
 
Yn ogystal â chwarae rôl fel dosbarth dathlon ni amrywiaeth o wyliau a dathliadau bywyd go iawn o fewn ein dosbarthiadau gan ddatblygu amrywiaeth o sgiliau trwy weithgareddau cysylltiedig. Wnaeth hyn gynnwys diwrnodau unigol fel dydd santes Dwynwen, diwrnod y llyfr a diwrnod trwyn coch a hefyd cyfnodau o ddathlu fel Pasg, dydd gŵyl dewi a’r flwyddyn newydd tseiniaidd. 
 
Trwy gyd-destunau go iawn a dysgu dilys mae’n bosib rhoi cyfleoedd i blant ymgymryd mewn tasgau mwy diddorol sy’n teimlo’n bwrpasol iddyn nhw gan ei fod yn medru gweld y cysylltiadau ag y byd allanol. Yn aml, mae’r gweithgareddau yma hefyd yn fwy tebygol o fod yn weithredol ac yn rhyngweithiol, ac yn gynnwys tasgau mwy cymhleth sy’n annog archwiliad, dadansoddiad, creu a beirniadu (Mims, 2003). Trwy weithgareddau fel chwarae rôl, mae’n bosib i blant datblygu sgiliau ymddygiad cymdeithasol a pherthnasoedd (Bossi et.el, 2023), sgiliau academaidd (Bergen, 2002) a sgiliau ieithyddol (Hamzah et.el, 2023).
 

	Beth rydych chi wedi’i ddysgu?
	Wrth i mi gynnal gweithgareddau chwarae rôl a gweithgareddau sy’n cysylltu ar ddathliadau yn y byd go iawn gwelais fod y plant yn mwynhau ac yn frwdfrydig a chyffroes i ymgymryd yn y tasgau/ chwarae yn y ddarpariaeth. Gwelais blant yn rhyngweithio yn bositif gyda’i gilydd ac yn datblygu ei eirfa Gymraeg gan ymarfer defnyddio geirfa newydd sy’n gysylltiedig. Daeth rhai o’r eirfa yma wedyn i mewn i’r trafodaethau neu waith oedd yn digwydd o fewn weddill y dosbarth hefyd. Rhoddodd y gweithgareddau yma hefyd cyfleoedd i mi ddatblygu dealltwriaeth o bynciau penodol ac i blant datblygu dealltwriaeth ei gilydd ohono trwy’r rhyngweithio sy’n digwydd o fewn yr ardaloedd. Wrth ddathlu gwyliau penodol roedd y plant yn awyddus iawn i rannu sut maent nhw’n ei ddathlu tu allan i’r ysgol gan adeiladu gwybodaeth ei gilydd. Dysgodd y plant ynglyn ar wyliau cymreig gan gynnwys wrando i gerddoriaeth poblogaidd (nid yn unig cerddoriaeth plant), dysgu dawnsio gwerin, chwarae rol yn caffi cymreig a gwneud crefft wedi seilio ar Gymru. Trwy’r gweithgareddau yma, roedd yn bosib i ddatblygu hunaniaeth Cymreig ac addysgu traddodiadol a diwylliant cymreig. Nid oedd rhai o’r gweithgareddau yma mor hawdd i asesu ei effaith gan roedd wedi plethu ag ffyrdd eraill o addysgu ac mae’n anodd wahaniaethu pa weithgareddau sydd wedi wneud y fwyaf at gynydd rydyn yn weld ac nid oes wastad ‘cynnyrch’ i farcio.



 

	Beth nesaf?
	Yn y dyfodol, bydd eisiau i mi gynllunio prosiectau, tripiau a gweithgareddau ble allan cysylltu yn bwrpasol ag y gymdeithas allanol er mwyn i blant gyfrannu mewn pethau go iawn. Byddwn yn parhau i gynllunio chwarae gan gynnwys chwarae rôl sy’n adlewyrchu dysgu o fewn cyd-destunau go iawn er mwyn hybu pob math o ddysgu. Wrth i wyliau a dathliadau o fewn Cymru a thu allan iddi ddod byddwn yn ceisio i ymgymryd yn y cyfle ar gyfer dysgu a rhoi profiadau i ddathlu pan ei fod yn bosib.

	Templed Profiad Proffesiynol 4
	Themau trawsgwricwlaidd

	Safon Addysgeg
	Themâu traws-gwricwlaidd

	Beth wnaethoch chi a pham?
	Yn ystod pob un o fy mhrofiadau addysgu rydw i wedi cynllunio amrywiaeth o wersi a gweithgareddau sy’n gynnwys y tair themau trawsgwricwlaidd. Yn ystod PAP 2 wnes i gynnwys sgiliau digidol gan ddefnyddio platfformau fel ‘google docs’ a ‘Jamboard’ i alluogi’r dosbarth i weithio ar y cyd. Yn ogystal, defnyddiais sefyllfa foesegol fel rhan o addysgu’r dyniaethau sy’n gynnwys rhaglenni car sy’n gyrru ei hun. Fel dosbarth felly, wnaethon ni datblygu cod syml i ddangos blaenoriaethau mewn sefyllfaoedd moesegol. 
 
Yn ystod fy nhrydydd profiad defnyddiais dechnoleg fel rhan o greu animeiddiad o fewn y celfyddydau mynegiannol. Yn ogystal, o fewn PAP 3 daeth rhifedd yn rhan o weithgareddau ar draws y cwricwlwm gan gynnwys gwersi coginio a gwersi gwyddoniaeth ble oedd eisiau i’r plant amseru a mesur, a chreu defnydd o dablau a chasglu data. Yn aml, daeth iaith i mewn i wersi gan fod iaith yw’r prif ffyrdd o gyfathrebu gwybodaeth iddyn nhw ac iddyn nhw gyfathrebu'r hyn maent yn dysgu naill ai ar lafar neu yn ysgrifenedig. Yn ystod fy nhrydydd profiad addysgu cynlluniais llawer iawn o heriau/darpariaeth barhaus i’r plant oedd yn gysylltiedig ar ddysgu o fewn themâu ond sy’n ymestyn sgiliau ar draws y cwricwlwm gan gynnwys sgiliau digidol, llythrennedd a rhifedd. Wnaeth hyn gynnwys dysgu am y Pasg, Dydd Gŵyl Dewi a'r stori 3 bili fwch gafr. Trwy gydol y tair flwyddyn rydw i wedi creu mapiau meddwl ar gyfer themâu a sut all gysylltu rhain ar draws y cwricwlwm.

 
Gan addysgu yn drawsgwricwlaidd mae’n bosib paratoi plant ar gyfer y byd go iawn gan ddod a sgiliau o feysydd gwahanol at ei gilydd ac i sefyllfaoedd cymhleth fel sy’n cael ei weld yn y byd allanol (Timmerman, 2017). Gan fod pynciau yn y byd yn cysylltu ag yn plethu yn naturiol, trwy addysgu yn y modd yma, mae’n bosib dangos ac archwilio'r pynciau yma mewn modd fwy go iawn. Yn ogystal, trwy wersi a gwaith trawsgwricwlaidd mae’n bosib magu brwdfrydedd i ddysgu o fewn disgyblion (Petersson, 2019). Mae addysgu pwnc neu sgil o fewn themâu neu syniadau arall, sy’n fwy diddorol i’r plentyn, yn medru cefnogi diddordeb y plentyn yn y gwaith gan gefnogi ei ddysgu ym mhellach. Fel rhan o ymarfer yn Gymru mae angen sicrhau bod sgiliau trawsgwricwlaidd, sef cymhwysedd digidol, llythrennedd a rhifedd yn cael ei ddysgu ar draws y meysydd dysgu a phrofiad a themâu gwahanol (Llywodraeth Cymru, 2022).
 

	Beth rydych chi wedi’i ddysgu?
	Mae gweithio yn trawsgwricwlaidd yn rhwybeth rydw i’n mwynhau ei wneud ac nid ydw i’n weld yn rhy galed i gynllunio, yn enwedig wrth weld o berspectif themau neu brosectiau. Er hyn, mae’r pwyslais i roi’r sgiliau trawsgwricwlaidd, yn enwedig rhifedd a chymhwysedd digidol yn y cyfnod sylfaen yn medru arwain tuag at geisio roi mewn i weithgareddau sydd ddim eisiau’r sgiliau ac yn medru arwain tuag at weithgareddau fwy gymhleth, sy’n colli rhai o’r nod yn y gwers. Yn ogystal, mae llawer o ysgolion rydw i wedi bod ynddi yn ystod fy mhrofiadau addysgu dal i fod yn addysgu iaith a mathemateg yn ystod y bore ac yna ‘thema’ yn ystod y prynhawn. O ganlyniad nid yw rhai gwersi'r bore gyda chymaint o gyfleoedd i addysgu trawsgwricwlaidd. Yn bellach, o ganlyniad i’r ffocws newydd i gael y sgiliau trawsgwricwlaidd, yn enwedig iaith a rhifedd, i mewn i’r themâu gwelais yn fy nhrydydd profiad bod tasgau ffocws y prynhawn yn aml yn defnyddio sgiliau iaith neu rifedd fel y prif bwnc. Golygodd hyn fod llai o gyfleoedd i blant addysgu o fewn meysydd dysgu eraill megis gwyddoniaeth a thechnoleg, y dyniaethau, y celfyddydau mynegiannol ac iechyd a lles. 
 
Mae sgiliau iaith yn naturiol medru dod i braidd bob gweithgaredd heb fod y prif ffocws, er mae’n anoddach yn y cyfnod sylfaenol i wneud sgiliau ysgrifenedig mewn cymaint o dasgau gan ei fod yn cymryd gymaint o amser a ffocws i ffwrdd o weddill y dasg ar adegau. Yn ogystal, yn aml, mae sgiliau iaith a rhifedd gydag amrediad fwyaf mewn gallu ac mae eisiau bod yn ofalus ar sut mae hyn yn effeithio ar allu’r plant i gyfrannu mewn tasgau pynciau gwahanol. 
 

	Beth nesaf?
	Yn y dyfodol, pe bau yn gweithio o fewn ysgolion sy’n fodlon i mi wneud, fyddwn yn debygol o geisio symud i ffwrdd o’r syniad bod iaith a rhifedd yn digwydd ar wahân yn y bore. Byddwn yn anelu i weithio o fewn themâu ac yn drawsgwricwlaidd trwy gydol y diwrnod ysgol gan ddal ystyried yr amrywiaeth o sgiliau sydd eisiau ym mhob pwnc. Wrth gynllunio yn fwy hirdymor fyddwn yn ystyried y pynciau sy’n cyffwrdd yn naturiol gyda’i gilydd ac i themâu gwahanol er mwyn cynllunio’n addas a chynnal prosiectau a chontinwwm parhaus o ddysgu holistig. Er hyn, fyddwn hefyd yn anelu i sicrhau bod gweithgareddau ddim yn gynnwys sgiliau sy’n amherthnasol pe bau’n cymhlethu’r dasg yn ormodol. 

Aseiniad ECAD6008: Rhan 2
Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Nododd Hattie (2012) bod yna amrywiaeth mawr o ddulliau addysgu i gael ac nid oes eisiau penderfynu a pha un yw’r gorau ond i ddefnyddio amrywiaeth eang gan asesu effaith pob un ar ddysgu'r plant ac i ddefnyddio dulliau eraill pan nad yw rhywbeth yn gweithio. Yn gystal ag hyn, mae Donaldson (2015) wedi awgrymu ac integreiddio i’r cwricwlwm i Gymru'r angen i athrawon defnyddio amrywiaeth o strategaethau addysgu gan gynnwys addysgu uniongyrchol. Trwy ddefnyddio cymysg o ddulliau addysgu mae eisiau i athrawon fagu strategaethau, gwersi a gweithgareddau mwy creadigol sydd nid yn unig yn addysgu sgiliau a gwybodaeth academaidd ond yn rhoi brwdfrydedd ac ysgogiad at ddysgu i ddisgyblion (Tok, 2015, Schater, Thum a Zifkin, 2011, Soleyman, 2014). 

Efallai bod yn bosib, trwy ddefnyddio gwahanol ddulliau addysgu gall sicrhau bod anghenion a diddordebau wahanol ddisgyblion yn cael ei gwrdd er ei fod yn wahanol. Er hyn, mae’n bwysig nodi bod yna syniad o ‘ddulliau addysgu’ sy’n wahanol i blant gwahanol er enghraifft y syniad fod rhai plant yn dysgu’n glywedol, rhai’n weledol a rhai’n ginesthetig. Nid oes credadwyedd ar y syniad yma (Riener a Willingham, 2010, Westby, 2019, Kirschner, 2017) ac felly nid yw’r wahanol ddulliau addysgu yn ceisio manteisio ar synhwyrau gwahanol, er ei fod yn defnyddio’r synhwyrau er fudd dysgu cyffredinol. Nid chwaith yw’r dulliau yn benodol ar gyfer plant penodol ond ar gyfer pob plentyn i dderbyn mynediad i amrywiaeth o gyfleoedd addysgu i hybu datblygiad a chynnydd. 

Esbonnir Simplicio (3) bod ymarferwyr yn aml yn integreiddio dulliau addysgu creadigol yn anlwyddiannus o ganlyniad i ddiffyg dealltwriaeth o’r ffyrdd effeithiol o ddefnyddio, gan wedyn mynd yn ôl i ddulliau mwy traddodiadol. Dangosir hyn bod angen fwy o ddealltwriaeth o’r agwedd yma ar ymarferwyr a bod yn faes heriol i ddatblygu. Er mwyn datblygu methodoleg greadigol o fewn yr amgylchedd dysgu mae angen i ymarferwyr ac ysgolion bod yn fodlon cael strwythur sy’n fwy agored i newid, i roi fwy o’r pŵer i’r plant, i gydweithio gyda mwy o bobl tu allan i’r ysgol ac weithiau nid yw hyn yn cefnogi’r math o ddysgu mae ysgolion yn cael ei asesu arnyn (Cremin, 2015). Mae’r adolygiad yma yn archwilio’r wahanol fathau o brofiadau addysgol, gan ystyried ei bwysigrwydd a chyfraniad tuag at ddatblygiad dysgwyr. Ni fydd hyn yn dangos un yn well neu’n pwysicach nag y llall ond bod trwy’r cyfuniad o’r profiadau yn y dosbarth mae’n bosib manteisio ar fuddion amrywiol bob un. Un o’r dulliau addysgu yma fydd i ddefnyddio cyd-destunau bywyd go iawn, dilys. 

Tra bod yna feirniadaeth ynglŷn ar ddefnyddio addysgu mwy traddodiadol sy’n gweld plant bron fel ‘gwrthrychau’ i fwydo gwybodaeth sy’n arwain tuag at golled tuag at addysgu mewn disgyblion (Broom, 2015) mae’n werth ystyried bod yna le i’r dysgu yma yn ogystal ag dulliau eraill. Nododd Donaldson (2015) yn benodol bod un o’r dulliau addysgu sydd angen ar athrawon yw dysgu uniongyrchol. Credodd Vygotsky (1978) bod dysgwyr yn medru ehangu ei allu trwy sgaffoldio a chefnogaeth rhywun mwy galluog fel oedolion yn y dosbarth. Mae hyn yn amlwg o fewn myfyrdodau'r safon (gweler rhan 1- ‘profiadau dysgu cyfunol’) gan ddangos bod plant yn medru ymestyn dysgu mathemategol wrth weithio gydag oedolion yn gymhareb i’r gwaith annibynnol. Mae’n bosib felly bod yr agwedd yma o ddysgu yn allweddol tuag at sicrhau bod plant yn medru gweld cynnydd yn ei sgiliau a gwybodaeth, yn enwedig wrth ddatblygu sgiliau newydd. 

Dull arall o addysgu yw trwy ddefnydd chwarae a dysgu archwiliol. O fewn y blynyddoedd cynnar mae hyn wedi bod yn gyson fel arfer da am gyfnod erbyn hyn. Credodd Steiner (Amrine, 2017), Froebel (Manning, 2005), Piaget (Gaskins a Goncu, 1988) a Parten (1932) bod plant yn dysgu’n naturiol trwy ei chwarae. Er bod ei syniadau a dealltwriaeth o chwarae yn amrywio mae’r un neges yn gyson, bod eisiau i sefydliadau'r blynyddoedd cynnar darparu chwarae fel dull allweddol i gefnogi ac ehangu datblygiad y plant.   Yn 2008, yng Nghymru daeth cwricwlwm y cyfnod sylfaen, oedd yn sefydlu addysgeg ar sylfaen dysgu trwy chwarae i ddosbarthiadau 3 i 7 mlwydd oed (Llywodraeth Cymru, 2015). Ac felly, ar gyfer y plant ifancaf mae gweithgareddau a chyfleoedd chwarae cyfoethog wedi cael ei ddarparu o fewn ein hysgolion yn barod. 

Dangosir defnydd therapi chwarae plentyn-canolog gwelliant mewn gwaith academaidd cyffredinol ar gyfer plant sy’n gweld heriau yn eu dysgu ar draws yr ysgol gynradd (Blanco et.el, 2018, Blanco, Carrol a Holliman, 2019, Blanco a Ray, 2011). Nid yn unig yw hyn yn wir ar gyfer ymyraethau. Mae plant sy’n derbyn cwricwlwm sy’n seiliedig ar chwarae yn y blynyddoedd cynnar yn weld datblygiad gwell yn ei sgiliau ieithyddol (El-Hady et.el, 2019, Irwin, 1975, Ciraola et.el, 2015), mathemategol (Wallace a Russ, 2015, Reikeras, 2020, Ahmed, et.el, 2010), gwyddonol (Almeida a Sliogeris, 2019, Hamlin a Wisneski, 2018) a’r ddealltwriaeth o gymdeithas (Samuelsson, 2020). Yn ogystal ag y wybodaeth academaidd, trwy ddefnydd chwarae dychmygol mae plant yn datblygu'r gallu i feddwl mewn amrywiaeth o ffyrdd er mwyn datrys problemau (Wallace a Russ, 2015, Ciraola et.el, 2015). Nod y cwricwlwm i Gymru, nid yn unig yw datblygu gallu academaidd plant â'u gwybodaeth bynciol ond i fagu plant sy’n greadigol ac yn medru cymhwyso ei sgiliau ar gyfer wahanol ddefnydd er welliant gymdeithas (Llywodraeth Cymru, 2022). Fel, canlyniad mae’r agwedd yma, sy’n cael ei weld i ddatblygu yn ystod chwarae yn hynod o bwysig i ystyried a manteisio arnynt er mwyn cyrraedd y nod yma. 

Wrth addysgu mewn ffyrdd gweithredol, fel trwy chwarae a gweithgareddau archwiliol, mae’n bosib manteisio ar ddefnydd amrywiaeth o synhwyrau. Pan ein bod yn ymgymryd mewn tasgau a gweithgareddau sy’n defnyddio amrywiaeth o’r synhwyrau ac yn achosi emosiynau cryf rydyn yn fwy tebygol o fedru cofio (Galvano, 2015). Fel canlyniad, wrth ddarlunio tasgau mae eisiau i ymarferwyr defnyddio rhai dulliau dysgu sy’n fwy gweithredol ac sy’n annog mwynhad yn y dosbarth. 

Er mwyn gweld rhai o’r buddion yma yn y dosbarth a chefnogi datblygiad plant i’r potensial llawn mae eisiau bod ymarferwyr yn cynllunio, ystyried ac arwain rhai o’r chwarae yma yn bwrpasol tuag at y nod (Golinkoff, et.el, 2013, Samuelsson, 2020). Yn gytûn gyda’r syniad mae Montessori yn disgrifio chwarae fel gwaith pwrpasol ar gyfer datblygiad y plentyn a rôl yr ymarferwyr yw cyfoethogi ac annog y gweithredoedd chwarae yma (Lillard, 2013). Mae’n bosib bod hyn yn golygu bod llai o ddewis gyda’r plant dros eu chwarae gan fod oedolion yn cynllunio’r chwarae iddyn nhw sydd yn gwrthdaro gyda’r syniad o chwarae fel rhywbeth sy’n arwain ac wedi ei ddewis gan y plant (Howard a King, 2014, Wood, 2014). Cred Maslow (1943) a Rogers (1959) bod gyda phobl a phlant yr ysgogiad cynhenid i gyrraedd ei botensial a gwella ei hun gan alw hyn yn hunansylweddoliad. Yn bellach, mae chwarae sy’n arwain tuag at ddysgu yn digwydd yn naturiol, heb angen cynllunio gan oedolion, o fewn mamaliaid ifanc, gan gynnwys pobl (Coppinger a Smith, 1990). Fel canlyniad, mae’n bosib nid oes angen i’r holl chwarae wedi ei gynllunio er mwyn gefnogi ddysgu. Mae'n bosib bod yr angen yma yn dod o ganlyniad o geisio dysgu sgiliau cwricwlwm penodol ac nid cefnogi datblygiad naturiol plant. Efallai, felly, mae eisiau sicrhau cyfleoedd amrywiol ar gyfer chwarae yn y dosbarth gan gynnwys chwarae rhydd a chwarae wedi ei gynllunio. 

Yn ogystal â’r buddion academaidd mae chwarae o fewn y dosbarth hefyd yn gweld buddion tuag at ddatblygiad cymdeithasol ac emosiynol. Trwy chwarae mae plant yn medru datblygu sgiliau rhyngweithio a chydweithio gydag eraill (Engel, 2015, Sohrabi, 2021, Borman, 1979, Bell, Pellis a Pellis, 2010) a datblygu gallu i reoli a deall emosiynau ei hun neu eraill (Wieder, 2017, Stavrou, 2019, Evans a Galyer, 2001, Russ a Seja, 1999). Hefyd, mae chwarae, neu mae’n bosib persbectif plant ar rywbeth fel chwarae, yn cefnogi lles plant (Balaam et.el, 2015, Sutton, 2008, Howard a McInnes, 2013). Yn ôl Gray (2011), mae’r lleihad mewn chwarae yn arwain tuag at blant ac yna oedolion sy’n methu sgiliau cymdeithasol sylfaenol ac sy’n delio ag problemau iechyd meddwl fel iselder a gorbryder. Tra bod hyn yn bosib, mae yna amrywiaeth o ffactorau sy’n arwain tuag at broblemau iechyd meddwl a’r cynnydd ynddi. Er enghraifft, mae tlodi, oedd yn cynyddu yn ystod adeg yr astudiaeth yma o fewn yr un wlad (Economic research), yn ffactor risg ar gyfer problemau iechyd meddwl (Barbui a Saraceno, 1997). Yn ychwanegol, mae’n werth hefyd nodi bod yn bosib bod y ddealltwriaeth ac ymwybyddiaeth o broblemau iechyd meddwl yn cynyddu'r niferoedd sy’n cael ei recordio (Andrews a Foulkes, 2023). Tra bod yn bosib nid yw’r canlyniadau negyddol mor bendant neu ddifrifol ag sy’n cael ei nodi, mae’r dystiolaeth ar gyfer y canlyniadau positif yn yr agwedd yma yn werth ystyried fel budd i ddefnyddio chwarae fel techneg addysgu. Mae hyn felly yn allweddol tuag at sicrhau datblygiad holistig y plant yn ogystal â'u datblygiad gwybyddol. Yng Nghymru mae hyn yn angenrheidiol er mwyn cwrdd ar nodau'r cwricwlwm yn llawn (Llywodraeth Cymru, 2022).

Yn ôl Pyle (2018), mae athrawon blynyddoedd cynnar wedi nodi bod yna heriau tuag at addysgu mewn cwricwlwm wedi ei seilio ar chwarae fel prif addysgeg. Yn gyntaf, mae cyfarwyddiadau uniongyrchol yn rhan bwysig o sicrhau cywirdeb mewn ddysgu. Awgrymir hyn fod agweddau a dulliau amrywiol o addysgu yn y dosbarth yn allweddol tuag at sicrhau'r cynnydd gorau posib yn y dosbarth, gan fedru manteisio ar fuddion bob un ohonynt. Yn ail, nodir athrawon bod gweithgareddau chwarae yn anoddach i gynllunio gan ei fod yn llai strwythuredig (Danniels, Poliszczuk a Pyle, 2018). Tra bod yn bosib felly bod yn anoddach i ymarferwyr dweud yn union beth fydd y plant yn dysgu ar bob cyfnod chwarae, nid yw hyn yn golygu bod plant ddim yn dysgu. Unwaith eto, gall hyn cael ei weld fel her neu rywbeth mwy negyddol o ganlyniad i effaith pwysau derbyn cwricwlwm penodol a’r disgwyliadau sydd ar ysgolion.

Mae’r mathau o weithgareddau a dysgu trwy chwarae ac archwilio yn medru amrywiol fawr hefyd o fewn ei hun. Mae rhai enghreifftiau yn medru cynnwys chwarae rôl, sy’n rhoi cyfleoedd i blant archwilio agweddau o’i fywydau (neu fywydau eraill) er mwyn cynyddu ei ddealltwriaeth ohono, datblygu’n emosiynol a chymdeithasol a datblygu yn ieithyddol (Kingdon, 2018). Gall gynnwys gemau bwrdd, cardiau neu jig-so, sy’n medru datblygu gallu mathemategol (Chayati, Sugiyo a Sulistiyorini, 2021, Daubert, Ramani a Scalise, 2020), sgiliau echddygol manwl (Aliza, et.el, 2022), gallu i ddatrys problemau (Aliza, et.el, 2022, Treher, 2011) a sgiliau cymdeithasol megis cymryd tro a chydweithio (Doll, Varma a Wang, 2018). Mae’n bosib i gemau digidol magu sgiliau cydweithio (Muller a Perlmutter, 1985, Facer) a sgiliau datrys problem a gallu mathemategol (Facer). Trwy ddefnydd chwarae adeiladu fel blociau neu weithgareddau fel adeiladu cysgodfa mae plant yn datblygu sgiliau mathemategol (Clements a Sarama, 2009), sgiliau ieithyddol (Christakis, Garrison a Zimmerman, 2007) a dealltwriaeth ffisegol gynnar (Gur, 2011). Trwy chwarae corfforol mae sgiliau echddygol manwl, bras a chydbwyso hefyd yn datblygu (Archer a Siraj, 2015). Mae’n bosib hefyd i chwarae digwydd tu mewn ac yn yr awyr agored, gyda Froebel (Manning, 2005), McMillan (Maynard a Waters, 2014) a Dewey (Leather a Ord, 2011) yn cefnogi'r syniad bod eisiau i gyfleoedd i gynnwys ardaloedd allanol.

Yn debyg, dull arall addysgu mae eisiau i athrawon manteisio arnynt yw addysgu trwy gyd-destunau go iawn. Golygir hyn bod yn integreiddio’r gymdeithas allanol i mewn i’r ysgol, trwy rheina mae’r plant yn rhyngweithio gyda, yr amgylcheddau dysgu mae’r plant yn defnyddio a’r heriau a materion maen nhw’n astudio. Trwy weithio nid yn unig yn yr ysgol ond yn y gymuned, pe bau hyn yn golygu yn gorfforol (fel wrth fynd ar dripiau ac ymweliadau) neu yn weithredol (fel cyfrannu tuag at brosiectau cymunedol er efallai bod yn wneud y gwaith hun o fewn yr ysgol) yn medru bod yn fuddiol ar gyfer eu datblygiad. 

Yn ein cymdeithas a'r byd allanol mae yna broblemau a heriau amrywiol sy’n gofyn am sgiliau datrys problemau creadigol. Fel canlyniad, trwy’r broses o gefnogi disgyblion i gyfrannu tuag at y proses datrys problemau yma mae’n bosib magu allu yn y sgil yma (Hart, 1997). Trwy ryngweithio ag problemau byd go iawn mae plant yn datblygu sgiliau sy’n annog archwiliad, dadansoddiad, creu a myfyrio beirniadol er mwyn dod i ddatrysiadau a gwelliannau llwyddiannus (44). Wrth weithio ag plant ifanc, mae’n bosib bod cymhlethdod problemau cymdeithasol bod yn rhwystr hefyd gan all golygu fod ffactorau sydd angen ystyried sy’n bell o ddealltwriaeth ar hyn o bryd ac fel canlyniad nid yw ymatebion y plant yn bosib defnyddio yn y byd go iawn. Mae eisiau, yn ôl nodau'r Cwricwlwm i Gymru i blant datblygu'r gallu i ddatrys problemau ac i fod yn rhan ystyriol i gymdeithas ac i ddefnyddio ei sgiliau er fudd cymdeithas (Llywodraeth Cymru, 2022). Felly mae defnydd y dull addysgu yma yn allweddol tuag at fagu plant sy’n medru ac yn fodlon gwneud hyn.

Wrth roi tasgau, problemau a heriau i blant sy’n gysylltiedig ar y byd go iawn, pe bau o fewn yr ysgol neu yn y gymuned allanol, mae’n bosib rhoi llais a phŵer i blant. Golygir 'grymuso' bod gyda phobl yr ymdeimlad ei bod yn medru rheoli agweddau o eu bywydau a dylanwadu newidiadau o fewn eu cymdeithas (Page a Czuba, 1999, Broom, 2015). O ganlyniad i’r Mesur hawliau plant a phobl ifanc (cymru) 2011, mae eisiau bod plant yn rhan o benderfyniad sy’n effeithio arnynt nhw. Mae hyn yn cam ymlaen tuag at weld plant fel pobl galluog a chyfranwyr ystyrlon. Yn dilyn hyn, yng Nghymru mae plant yn dechrau gweld cyfraniad o fewn eu dosbarthiadau ac ysgolion trwy brosesau llais y plentyn yn cynyddu ac yn rhan o ofynion y Cwricwlwm i Gymru (Llywodraeth Cymru, 2020). Er mwyn adeiladu ar y gwaith a chysyniad yma, mae eisiau bod plant a phobl ifanc hefyd yn rhan o benderfyniad a rhaglenni yn y gymuned allanol. Er mwyn wneud hyn, nid yn unig oes angen i ymarferwyr rhoi'r cyfleoedd a magu'r gallu ar gyfer y disgyblion ond mae hefyd angen fod y gymdeithas allanol yn newid eu syniad o blant a'u rôl o fewn y cymdeithas (Matthews, 2003). Er nid oes digon o dystiolaeth yn dangos effaith ar blant a phobl ifanc yn benodol (Montgomery a Morton, 2011), mae grymuso grwpiau wahanol hefyd yn dangos buddion ar gyfer datblygiad hunan-barch a hyder yr unigolion (Bahadir-Yilmaz a Oz, 2018, Rodwell, 1996).

Gan weithio o fewn y gymuned ac felly cyd-destunau go iawn, mae’n bosib manteisio ar gyfleoedd i blant dysgu oddi wrth bobl fwy gwybodus am bynciau penodol gan leihau'r straen oddi ar ymarferwyr i addysgu pynciau ble nad oes gyda’r wybodaeth bersonol. Yn ogystal, mae amgylcheddau go iawn yn cefnogi dysgu gan ddangos bod plant nid yn unig yn dysgu trwy ei ddefnydd ond yn cofio’r hun maent yn dysgu (Dierking a Falk, 1997). Yn bellach, mae cyfleoedd dysgu o fewn amgylcheddau go iawn yn helpu i fagu diddordeb a brwdfrydedd i ddisgyblion tuag at bynciau a syniadau gwahanol gan gefnogi dysgu byr-tymor yn yr ysgol ond hefyd diddordeb disgyblion mewn gyrfaoedd gwahanol yn bell i’r dyfodol (Dewitt a Storksdieck, 2008). 

I gloi, mae’r llenyddiaeth yn awgrymu bod disgyblion yn buddio trwy wahanol brofiadau addysgu gan gynnwys addysgu uniongyrchol, addysgu trwy chwarae ac addysgu o fewn cyd-destunau go iawn ac yn y gymuned. Gan fanteisio ar yr amrywiaeth gyfan o ddulliau addysgu mae’n bosib sicrhau bod yn manteisio ar fuddion bob un ond hefyd bod heriau sy’n dod o ddefnyddio rhai yn cael ei oresgyn. Mae’r dibenion y cwricwlwm i Gymru yn gofyn i ysgolion fagu plant holistig sy’n medru ar amrywiaeth o sgiliau (Llywodraeth Cymru, 2022). Gall ddadlau bod yn amhosib gwneud hyn yn gyfan gwbl trwy brofiadau un math o ddysgu yn unig. Mae eisiau addysgu uniongyrchol er mwyn rhoi strwythur i ddysgu ac er mwyn sicrhau dealltwriaeth gadarn yn ystod pynciau newydd, neu sgiliau penodol ac felly sicrhau plant sy’n medru cyfathrebu i lefel uchel, defnyddio rhif a chysyniadau mathemategol yn effeithiol ac sydd gyda sgiliau a gwybodaeth angenrheidiol i fywyd pob dydd (Llywodraeth Cymru, 2022). Mae dysgu trwy chwarae yn rhoi mwynhad, datblygu sgiliau rhyngweithiol, cefnogi lles ac yn rhoi cyfleoedd i fynegi ei hun (Llywodraeth Cymru, 2022) trwy brofiadau wrth gefnogi ac ail-atgyfnerthu sgiliau a gwybodaeth academaidd mewn ffyrdd sy’n fwy cofiadwy. Mae defnydd cyd-destunau go iawn wedyn yn rhoi cyfleoedd i blant defnyddio’r sgiliau a gwybodaeth maent yn dysgu i ddatrys problemau, i fod yn rhan weithredol o gymdeithas fel dinasyddion ac i ddefnyddio eu dysgu er fudd eraill (Llywodraeth Cymru, 2022). 

Yn ystod fy mhrofiadau addysgu proffesiynol rydw i wedi defnyddio profiadau addysgu gwahanol er mwyn gefnogi dysgwyr yn eu dysgu. Mae hun wedi cynnwys gwaith uniongyrchol gan gynnwys adegau ble mae eisiau i blant wrando ac yn trafod fel dosbarth a gwaith mwy ffurfiol yn y llyfrau. Roedd y dysgu yma yn digwydd fel dosbarth ac mewn grwpiau yn ystod y cyfnod sylfaen (Profiad 1 a 3) ac fel dosbarth cyfan yn y cyfnod allweddol 2 (Profiad 2). Yn gyffredinol, pan ddefnyddiais y math yma o ddysgu, y pwrpas oedd datblygu sgiliau penodol. Mae’n bosib bod yn medru defnyddio llai o’r math yma o addysgu gan ffocysu yn unig ar y sgiliau sydd ei angen datblygu yn y modd yma yn gyntaf er mwyn i blant bod yn llwyddiannus yn defnyddio sgiliau mewn dulliau addysgu eraill.. Yn ystod fy ngwaith yn y cyfnod sylfaen, rhoddais gyfleoedd i blant chwarae gan gynnwys chwarae rhydd a chwarae wedi ei gynllunio ac amrywiaeth o fathau o chwarae tu mewn i’r ddwy er mwyn datblygu amrywiaeth o sgiliau. Er hyn, nid oeddwn wedi rhoi plant cyfnod allweddol 2 llawer iawn o gyfleoedd i ymgymryd yn y math yma o ddysgu. Nid oedd y cyfleoedd bywyd go iawn yn gynnwys profiadau o fewn cymunedau a thu allan i’r ysgol ond defnyddiais bynciau sy’n gysylltiedig ar y byd go iawn a chyfleoedd chwarae sy’n adlewyrchu'r byd go iawn.

Wrth fynd ymlaen, mae eisiau i mi ystyried y mathau gwahanol o addysgu, nid er mwyn dewis un dros y llall ond er mwyn manteisio ar fuddion pob un a’r hun gall gynnig i’r profiadau yn y dosbarth. Wrth roi cyfleoedd i chwarae mae’n bosib mae eisiau i mi ystyried y cydbwysedd priodol o chwarae yn rhydd a chwarae strwythuredig er mwyn manteisio ar ysgogiad naturiol plant tuag at ddysgu a pharchu plant fel pobl sy’n medru arwain dysgu ei hun i raddau gan ddal sicrhau datblygiad sgiliau allweddol. Hefyd, wrth roi cyfleoedd chwarae mae eisiau i mi roi fwy o brofiadau chwarae digidol a fwy o gyfleoedd yn gyffredinol pe bau’n gweithio o fewn y cyfnod allweddol 2. Yn amlwg, mae eisiau i mi ddatblygu faint rydw i’n wneud o fewn profiadau dysgu bywyd go iawn gan fanteisio ar y gymuned o amgylch a sicrhau, fel sy’n bosib, cyfraniad y disgyblion tuag at yr hun sy’n digwydd o fewn y gymuned. Mae eisiau i mi gynllunio profiadau tu allan i’r ysgol i’r disgyblion cysylltu eu gwybodaeth ag y byd go iawn a derbyn y profiadau cofiadwy sy’n dod o hynny. 

